Прву медаљу на међународној сцени освојила је 1971. на 2. Европском првенству у дворан у Софији, (Бугарска). Да би се освојила златна медаља, морало се прескочити 1,80 м, што је Карбановој успело из првог покушаја. Бивши фавирити Рита Шмит из Источне Немачке и Антонина Лазарева из Совјетског Савеза завршиле су на детом и једанаестом месту. Исте године на Европском првенству на отвореном у Хелсинкију, завршила је на 7. месту (1,78 м). Годину дана касније, на првенству у дворани у Греноблу, (Француска) делила је 9. место са 1,76. Насупрот њој победница Рита Шмит скоком од 1,90 м поставила нови светски рекорд у дворани. Следече 1973. освојила је бронзану медаљу на Европском дворанском првенству у Ротердаму.